STAFO | Museumsansattes Forening
Click "Like" to read us on Facebook
You are awesome!
Thanks, don't show this thing again please!
You are awesome!
Museumsansattes Forening
Søk
Hovedmeny
Gå direkte til hovedinnholdet
Gå direkte til sekundærinnholdet
Hjem
Styret
Bli medlem
Kurs og samlinger
Medlemsmøte i Bergen
Lenker
Om oss
Hva er MAF?
Vedtekter
MAF 1977 – 1997
Museer med medlemmer
Stipend
Tariff og avtaler
Landsmøter
Regionkontakter
STAFO
YS
YS – Medlemsfordeler
Stikkordarkiv: STAFO
Tillitsvalgtsamling 4. september!
Publisert 19. august 2018 av Roy Henrik Eriksen
Velkommen til tillitsvalgtsamling høsten 2018.
NB! Vi starter mandag den 3. september kl. 1900
Hei alle tillitsvalgte i MAF! Vel overstått sommer.
Vi har fått på plass en tillitsvalgtsamling allerede ved starten av september måned. Styret har valgt tema; outsourcing/nedbemanning. Noen museer har kanskje allerede opplevd elementer av dette? Spørsmålet vil ganske sikkert dukke opp med jevne mellomrom.
Tilbakeblikk: Tillitsvalgtsamling MAF 28.1.13
Hvordan skal vi som tillitsvalgte møte disse utfordringene? Hva sier lov og avtaleverket?
Vi må gjøre vårt beste for å motvirke en svekkelse av det organiserte arbeidslivet, derfor er det viktig med stillinger som lar seg organisere. Kom på samlingen! Lær mer, ta diskusjonen!
Samlingen starter med middag og informasjon til tillitsvalgte, mandag den 3. september kl: 19:00.
Overnatting på Comfort Hotel® Xpress Central Station MAF booker hotellrom.
Samling på Norsk Folkemuseum tirsdag fra kl: 09:00 – 15:00
Paul Pedersen fra STAFO er kursholder.
Påmeldingsfrist 31. august klokken 12:00.
Meld deg på ved å fyll ut skjemaet under:
Region og tillitsvalgtsamling høsten 2018.
Navn*
Museum / Bedrift*
Telefon*
E-post*
Skriv inn e-post Bekreft e-post
Deltar på felles middag, mandag kveld:*
Ja
Nei
Antagelig går vi for pizza denne.
Allergier/vegetar mm spesifiser:
Hotell fra mandag til tirsdag: MAF booker rom.*
Ja
Nei
MAF kan bruke kontaktinformasjonen jeg oppgir her, til å sende meg informasjon om samlingen*
Ja
Nei
Skrevet i Fra styret, Kurs, Siste nytt | Merket Museumsansates Forening, Norsk Folkemuseum, Oslo, STAFO, tillitsvalgte, YS
Tillitsvalgt samling 23 januar 2018
Publisert 25. januar 2018 av Roy Henrik Eriksen
Vi takker alle medlemmer som møtte frem på Bygdø Kongsgård i Oslo den 23. januar 2018. Vi vil også gi en stor takk til Andreas Moen fra Parat, og Paul Pedersen og       Are Sand fra STAFO som holdt inspirerende foredrag for oss som var møtt frem.
Klikk på linken under for å se foredraget om pensjon fra Andreas.
Museumsansattes forening – STAFO

Skrevet i Siste nytt | Merket Museumsansattesforening, Parat, Pensjon, STAFO
Protokoll fra HUK forhandlinger 2017
Publisert 14. juni 2017 av Roy Henrik Eriksen
Da er årets forhandlinger på HUK område ferdigforhandlet.
LANDSOVERENSKOMST FOR MUSEER OG ANDRE KULTURINSTITUSJONER
ØKONOMI 2017
Generelt tillegg
Med virkning fra 1. mai 2017 gis et generelt tillegg på 0,33 % på hovedlønnstabellen, og lønnstrinnene i lønnsrammene 02,03 og 04 løftes alle med ett lønnstrinn. Se vedlegg 3, 4 og 5.
Lokale forhandlinger gjelder for alternativ A og B
Det avsettes 0,8 % pr dato av lønnsmassen til lokale forhandlinger med virkning fra 1.juli 2017.
Forhandlingene skal være sluttført innen 31. oktober 2017. Ankefrist settes til 14. november.
Endringer i lønnsrammer og lønnsplaner
Lønnsramme 26 og 45 strykes. Øvrige endringer i lønnsrammer og lønnsplaner fremgår av vedlegg 4 og 5
Her finner du hele protokollen
Skrevet i Fra styret, STAFO, Tariff, YS | Merket Enighet, Landsmøte Museumsansattes Forening, MAF, STAFO, Tariffoppgjør, YS
Politisk vorspiel
Publisert 6. juni 2017 av Roy Henrik Eriksen
Ungnettverket i YS har invitert samtlige ungdomspartier til debatt og politisk vorspiel i kantina hos YS torsdag 22. juni klokken 17.00 til 20.30. Det blir uformell debatt om hvilke muligheter og utfordringer ungdomspartiene ser for seg i morgendagens arbeidsliv.
Arrangementet er myntet på medlemmer av YS-forbundene, men ta gjerne med en uorganisert kollega eller venn. Vi ber om at dere sprer informasjonen om arrangementet. Det er opprettet som et Facebook event og påmeldingen gjøres der: http://bit.ly/2riZFgJ
Det blir servert pizza og kald drikke.
«Ungnettverket i YS består av ungrepresentanter fra forbundene og jobber med å  presentere kompetansehevende tiltak for unge tillitsvalgte i YS-familien. Vi ønsker å skape en arena hvor unge i YS møtes og utveksler erfaringer»
Skrevet i YS | Merket MAF, Museumsansattesforening, Politisikepartier, STAFO, ungdomspartier, YSUNG
Pressemelding fra YS
Publisert 11. april 2017 av Roy Henrik Eriksen
– Enda en uthuling av arbeidsmiljøloven
– Når regjeringen nå endrer bestemmelsene om arbeidstid fører det til enda en svekkelse av arbeidsmiljøloven, sier YS-leder Jorunn Berland.
I dag la regjeringen frem sitt forslag for Stortinget om å endre arbeidsmiljølovens bestemmelser om arbeidstid. Regjeringen vil at hver enkelt arbeidsgiver og arbeidstaker selv skal kunne avtale kveldsarbeid mellom klokken 21 og 23, så lenge dette skjer på den ansatte initiativ. Dagens arbeidsmiljølov gir partene anledning til å utvide arbeidstiden til etter klokken 21.
– Individuelle avtaler om kveldsarbeid kan føre til et press på den enkelte om å jobbe mer om kvelden. Vi mener det forslaget Regjeringen la frem i dag er enda en uthuling av arbeidsmiljøloven, sier Berland.
– Partene i arbeidslivet har best forutsetninger for å finne frem til arbeidstidsordninger, som både ivaretar behovene til den ansatte og arbeidsgiveren. Derfor er det helt unødvendig å legge opp til individuelle avtaler, sier YS-lederen.
Berland advarer også mot et stadig svakere skille mellom arbeid og fritid
– Arbeidsmiljøloven skal sørge for at vi har en arbeidstid som ikke går utover helsa, eller gir sosiale belastninger. Vi lever i en tid der skillet mellom arbeid og fritid viskes ut. Det blir mindre og mindre rom for å koble seg helt av jobben. Det tror jeg ikke er bra for helsa vår, advarer Berland.
Kontaktperson:
YS-leder Jorunn Berland, mobil: 92 44 48 89

Med vennlig hilsen
Liv Hilde Hansen
Kommunikasjonsrådgiver og webredaktør
mobil 95 27 07 14 – sentralbord 21 01 36 00
Skrevet i Siste nytt | Merket Arbeidsmiljøloven, Fagforening, Forsvar Arbeidsmiljøloven, Regjeringen, STAFO, Tillitsvalgt, YS
Tariffoppgjør på området Virke-HUK området 2016 er klart.
Publisert 21. september 2016 av Roy Henrik Eriksen

Protokoll fra tariffoppgjør på området Virke-HUK området 2016 finner du her.
MAF vil komme tilbake med flere opplysninger, følg med.
Skrevet i Fra styret, STAFO, Tariff, YS | Merket 2016, MAF, Museumsansates Forening, STAFO, Tariffoppgjør, Virke, YS
Leder i MAF oppfordrer til Streik!
Publisert 22. januar 2015 av Roy Henrik Eriksen
E-post som er sendt til medlemmene i forbindelse med streik 28. januar 2015.
Hei alle sammen.
Som kjent har de 3 store organisasjonene YS, UNIO og LO valgt å stå sammen mot regjeringens forslag til endring i arbeidsmiljøloven.
I den forbindelse oppfordres Maf-medlemmene til å streike onsdag 28. januar 2015 kl. 14.00 – 16.00.
Skal det være en markering i nærområdet så er det opp til hver enkelt å finne ut hvor det er.
Alle som streiker må være klar over:
– Det er frivillig å streike.
– Arbeidsgiver kan trekke oss i lønn.
– Streiken er på det varslete tidspunkt og det gis ikke tillegg for reisetid til og fra arrangementer.
– Det gis ikke streikebidrag.
– Streikevakter settes ikke ut.
Som tillitsvalgt/maf-medlem oppfordres det til å ta varsle arbeidsgiver om at Maf-styret har oppfordret til politisk streik.
Mere info finnes på hjemmesiden til Maf, Stafo og på siden til mitt arbeidsliv.
Lykke til
Med vennlig hilsen
Jarle Vangstad
Leder i Maf.
________________________
Styret i MAF gir her er et eksempel på hvordan melding til arbeidsgiver om streiken kan se ut:
Til: (NAVN PÅ BEDRIFT)
Fra: STAFO/Museumsansattes forening (MAF)
I fra våre organisasjoner YS/STAFO/MAF er vi blitt oppfordret til å delta i politisk streik mot de varslede endringer i arbeidsmiljøloven.
MAF har varslet sine medlemmer om nevnte, og samtidig gitt melding om at arbeidsgiver kan foreta trekk i lønn om de ønsker.
MAF har også bedt det enkelte medlem om å melde fra til arbeidsgiver, dersom de ikke ønsker å delta i streiken.
Streikens tidspunkt er: 28. januar 2015 kl: 14-16.
Streiken retter seg mot regjeringen og ikke arbeidsgiver.
MAF innstilt på at arbeidsgiver (NAVN PÅ BEDRIFT) skal rammes minst mulig og stiller gjerne i et møte for å diskutere evt. tiltak som kan begrense streikens virkninger for NAVN PÅ BEDRIFT.
Med vennlig hilsen
(NAVN)
Tillitsvalgt MAF
Skrevet i Fra styret, Siste nytt | Merket LO, MAF, STAFO, Streik, Unio, YS
Kategorier
Kurs
Utdanningsfond
Siste nytt
Tillitsvalgtsamling 4. september!
Landsmøtet MAF 2018
Tillitsvalgt samling 23 januar 2018
Kontaktinformasjon
mafmedlem@gmail.com
Stolt drevet av WordPress